ไทยรีฯมีลูกค้ากว่า100ราย
ไทยรีฯเผยมีลูกค้ากว่า 100 ราย ขอใช้บริการบริษัทลูกที่ให้บริการที่ปรึกษาด้านคณิตศาสตร์ประกันภัย
23 พ.ค. 2554

ไทยรีฯเผยมีลูกค้ากว่า 100 ราย ขอใช้บริการบริษัทลูกที่ให้บริการที่ปรึกษาด้านคณิตศาสตร์ประกันภัย 
นายสุรชัย ศิริวัลลภ กรรมการและประธานเจ้าหน้าที่บริหาร บริษัทไทยรับประกันภัยต่อ(ไทยรี) เปิดเผยว่า ปัจจุบันมีลูกค้าขอใช้บริการบริษัท ทีอาร์ แอคชัวเรียล แอนด์ คอนซัลติง แอนด์ เซอร์วิสเซส กว่า 100 รายแล้ว ซึ่งเป็นผลมาจากบริษัทประกันภัยมีคามต้องการงานด้านคณิตศาสตร์ประกันภัยที่เพิ่มมากขึ้น 
ทั้งนี้ เป็นผลมาจากทางสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ได้กำหนดให้ต้องมีนักคณิตศาสตร์ประกันภัยระดับเฟลโล ซึ่งเป็นมาตรฐานสากล ลงนามรับรองการคำนวณเงินสำรองประกันภัยที่จะเริ่มมีผลบังคับใช้เต็มรูปแบบในอีก 4 ปีข้างหน้า และจากบริษัททั่วไปที่ต้องอาศัยนักคณิตศาสตร์ประกันภัยช่วยคำนวณการตั้งเงินสำรองเกษียณอายุพนักงานตามมาตรฐานการบัญชีฉบับใหม่ที่จะมีผลบังคับใช้ในปีหน้า 
นอกจากนี้ บริษัทยังมีโครงการสร้างนักคณิตศาสตร์ประกันภัยให้เพิ่มมากขึ้น เพื่อรองรับงานตามข้อกำหนดของ คปภ. โดยในปี ที่ผ่านมาได้รับพนักงานที่จบทางด้านวิศวะจำนวนหนึ่งมาเพื่อส่งเรียนและสอบเป็นนักคณิตศาสตร์ประกันภัยระดับเฟลโล